สรุปภาวะตลาดต่างประเทศวานนี้
สรุปภาวะตลาดต่างประเทศ ประจำวันที่ 20 ก.พ. 61
20 ก.พ. 2561

ตลาดหุ้นยุโรปปิดลบเมื่อคืนนี้ (19 ก.พ.) โดยได้รับปัจจัยกดดันจากหุ้นเดมเลอร์ที่ร่วงลงกว่า 2% หลังจากสื่อของเยอรมนีรายงานว่า เดมเลอร์อาจใช้ซอฟต์แวร์บางตัวเพื่อทำให้รถยนต์ของบริษัทผ่านการทดสอบมลพิษของหน่วยงานสหรัฐ ขณะเดียวกันภาวะการซื้อขายในตลาดหุ้นยุโรปเป็นไปอย่างซบเซา เนื่องจากตลาดหุ้นสหรัฐปิดทำการเนื่องในวันประธานาธิบดี
ดัชนี Stoxx Europe 600 ลดลง 0.6% ปิดที่ 378.24 จุด
ดัชนี CAC-40 ตลาดหุ้นฝรั่งเศสปิดที่ 5,256.18 จุด ลดลง 25.40 จุด หรือ -0.48% ดัชนี DAX ตลาดหุ้นเยอรมันปิดที่ 12,385.60 จุด ลดลง 66.36 จุด หรือ -0.53% ดัชนี FTSE 100 ตลาดหุ้นลอนดอนปิดที่ 7,247.66 จุด ลดลง 47.04 จุด หรือ -0.64%
 
ตลาดหุ้นลอนดอนปิดลบเมื่อคืนนี้ (19 ก.พ.) โดยได้รับแรงกดดันจากการร่วงลงของหุ้นกลุ่มเหมืองแร่ หลังจากมีรายงานว่าทางการสหรัฐอาจเรียกเก็บภาษีนำเข้าเหล็กและอลูมิเนียม นอกจากนี้ ตลาดหุ้นลอนดอนยังได้รับปัจจัยลบจากการที่นักลงทุนเทขายทำกำไร หลังจากดัชนี FTSE 100 ปิดพุ่งขึ้นติดต่อกันหลายวันในช่วงก่อนหน้านี้
ทั้งนี้ ดัชนี FTSE 100 ตลาดหุ้นลอนดอนปิดที่ 7,247.66 จุด ลดลง 47.04 จุด หรือ -0.64%